 Duqa degmadda Saylac Xuseen Iidle waxa uu sidaas ku sheegay Waraysi khaas ah oo uu xalay khadka telefoonka ku siiyey Naasir Aadan Maxamed oo ka tirsan bahda Shabakadda Caalamiga ah ee Halbeegnews, isaga oo Saylac jooga, kaas oo uu kaga hadlayey xaalada guud ee deegaankaas, isla markaana ku soo bandhigay fikirkiisa ku wajahan waxa uu ka qabo shuruudaha adag ee waftigii Wasiirada ahaa ay u qadimeen Odayaasha beesha Ciise oo la sheegay inay dalbadeen in 4 xubnood loogu daro beeshood Xildhibaanada golaha deegaanka ee degmadaas, taas oo uu Maayar Xuseen Iidle Barkhadle tilmaamay inay ka hor imanaysa shuruucda iyo distuurka dal, isla markaana sababayso in Distuurka wax ka badal lagu sameeyo. 